ПРОТОКОЛ № 17
от заседание на Комисия по правни въпроси 
към Висшия съдебен съвет,
проведено на 15 април 2013 г.

Днес, 15 април 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
ЧЛЕНОВЕ:	СВЕТЛА ПЕТКОВА НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА
ОТСЪСТВАЛИ: Няма 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
	- Писмо от Министерство на правосъдието за определяне на представител на ВСС, за участие в работна група по изготвяне на проект на нов Наказателен кодекс.
- Материали, по реализиран проект „Адвокати оценяват съдии” през м. ноември 2011 г. в Окръжен съд – Смолян, препратено от Комисия по анализ и отчитане степента на натовареност на органите на съдебната власт, за сведение.
- Писмо от Веселин Хаджиев – председател на Районен съд – Пловдив, относно прилагането на чл. 225 от ЗСВ.  

	По дневния ред

1.ОТНОСНО: Проект на Правила за командироване на съдии, прокурори и следователи.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема проекта на Правила за командироване на съдии, прокурори и следователи, същият да се предостави за обсъждане на Гражданския съвет към ВСС.
1.2. Проектът да се изпрати по електронните пощи на административните ръководители на органите на съдебната власт, за становище до 15.05.2013 г. и да се публикува на интернет страницата на Висшия съдебен съвет.

2.ОТНОСНО: Правилник за администрацията в районните, окръжните, административните, военните, специализираните и апелативните съдилища (ПАРОАВСАС).

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема проекта на Правилник за администрацията в районните, окръжните, административните, военните, специализираните и апелативните съдилища (ПАРОАВСАС).
2.2. Проектът да се изпрати по електронните пощи на административните ръководители на съдилищата, за становище до 31.05.2013 г. и да се публикува на интернет страницата на Висшия съдебен съвет.

3.ОТНОСНО: Информация за създаване на информационно табло на ЕС в областта на правосъдието: Европейската комисия разширява обхвата на анализа си на съдебните системи на държавите членки, препратена от комисия „Международна дейност” към ВСС, за сведение.

КОМИСИЯТА ПО ПРАВНИ ВЪПРОСИ
Р Е Ш И:
	
	3.1. Предлага на комисия „Международна дейност” към ВСС да организира среща с представители на Министерство на правосъдието за обсъждане на съдържащата се в документа информация, касаеща съдебната система в Република България.
3.3. Решението на комисията да се изпрати на комисия „Международна дейност” към ВСС.

4.ОТНОСНО: Писмо от „Информационно обслужване” АД с искане за финансиране на дейности по експлоатация и поддръжка на водените от съдилищата електронни регистри, препратено от комисия „Бюджет и финанси” към ВСС.
Приложение: Писмо № 97-00-076/2.04.2013 г., извлечение от протокол № 17/10.04.2013 г. на КБФ. 

КОМИСИЯТА ПО ПРАВНИ ВЪПРОСИ
Р Е Ш И:
	
Предлага на Висшия съдебен съвет да вземе следното решение:
Създава работна група за уреждане на отношенията с „Информационно обслужване” АД в състав:
1. Юлиана Колева – председател на Комисия по правни въпроси;
2. Михаил Кожарев – председател на комисия „Бюджет и финанси;
3. Румен Георгиев – председател на комисия „Професионална квалификация, информационни технологии и статистика”.

Допълнителни точки

1.ОТНОСНО: Писмо от Министерство на правосъдието за определяне на представител на ВСС, за участие в работна група по изготвяне на проект на нов Наказателен кодекс.

Приложение: Писмо № 11-01-17/15.04.2013 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. Определя за участие в работната група по изготвяне на проект на нов Наказателен кодекс, към Министерство на правосъдието: Магдалена Лазарова, Галя Георгиева, Калин Калпакчиев и Румен Боев – членове на ВСС.
1.2. Решението на комисията да се внесе за обсъждане в Работното заседание на ВСС, което ще се проведе на 17.04.2013 г. 

2.ОТНОСНО: Материали, по реализиран проект „Адвокати оценяват съдии” през м. ноември 2011 г. в Окръжен съд – Смолян, препратени от Комисия по анализ и отчитане степента на натовареност на органите на съдебната власт към ВСС, за сведение.
Приложение: Писмо № 11-06-257/2.04.2013 г., извлечение от протокол № 14/9.04.2013 г. на КАОСНОСВ. 

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение изпратените от Комисия по анализ и отчитане степента на натовареност на органите на съдебната власт материали.

3.ОТНОСНО: Писмо от Веселин Хаджиев – председател на Районен съд – Пловдив, относно прилагането на чл. 225 от ЗСВ.  
Приложение: Писмо № 11-07-537/10.04.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

3.1. Висшият съдебен съвет, няма правомощие да тълкува закона и да дава указания по неговото прилагане. 
Поставеният от председателя на Районен съд – Пловдив въпрос е ясно уреден в чл. 225 от ЗСВ, поради което следва да се приложи действащото законодателство. 
3.2. Решението на комисията да се изпрати на Веселин Хаджиев – председател на Районен съд – Пловдив.

15.04.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА